The Miracle (canzuna)

The Miracle è na canzuna dî Queen, scritta di Freddie Mercury e pubbricata comu quintu sìngulu nnô discu The Miracle dû 1989. Fu pubbricata 'n virsioni sìngulu, cu la b-side Stone Cold Crazy, nnô 27 di nuvèmmiru dû 1989. La canzuna fu scritta di tutti e 4 dî cumpunenti dû gruppu, ma la majuri parti dû travagghiu fu fatta di Mercury, ca succissivamenti dissi d'amari sta canzuna, comu dissi puru Brian May.

 La canzuna 

Mercury accuminciò a scrìviri la canzuna doppu ca iddu e John Deacon fìciru quarchi accordu dicidennu quali tema usari. Tutti e quattru dî cumpunenti dû gruppu fìciru parti dû travagghiu e dâ criazzioni dû testu. La canzuna vinni accridditata a tutti e 4 duranti la fasi di riggistrazzioni di l'album, a priscìnniri di cu fussi lu scritturi dâ canzuna. 
La canzuna parra di arcuni dî “criazzioni di Diu, nichi o granni”, comu asempiu granni palazzi comu lu Taj Mahal o la Turri di Babbeli, tutti discritti comu “miràculi” dâ canzuna. La canzuna parra puru di Capitanu Cook, Cainu e Abele e Jimi Hendrix.

 Vidiu clip 

Lu vidiu musicali dâ canzuna, riggistratu lu 23 di nuvèmmiru 1989 di li Torpedo Twins, prisenta quattru picciriddi; Paul Howard comu Brian May, James Currie comu John Deacon, Adam Gladdish comu Roger Taylor e Ross McCall comu Freddie Mercury, ca si prisèntanu comu li Queen. Duranti lu vidiu, McCall cumpari vistutu 'n quattru diversi pirìudi di Freddie; l'anni 70 (capiddi longhi e tuta a scacchi), primi anni 80 (baffu, giacca e pantaloni di peddi niuru), 1985 (jeans blè e canuttiera, a tinuta dû Live Aid) e lu Magic Tour dû 1986 (a bunaca di peddi giacca, pantaloni janchi cu strisci russi e scarpi spurtivi).
Li veri cumpunenti dû gruppu si vìdinu sulu â fini dû vidiu.